Закон о Граду Бања Лука
Овим законом уређује се подручје Града Бања Лука (у даљем тексту: Град), органи и надлежност органа, финансирање и конституисање Скупштине.

Подручје Града чини подручје бивше општине Бања Лука.

Седиште Града је у Бања Луци. Град има својство правног лица.

Град обавља послове локалне управе на свом подручју и то:

1) доноси програм развоја, урбанистички план, буџет и завршни рачун, 
2) уређује и обезбеђује обављање комуналне делатности од интереса за цели Град, 
3) уређује и обезбеђује коришћење градског грађевинског земљишта и пословног простора, 
4) стара се о изградњи, одржавању и коришћењу локалних путева, улица и других јавних објеката од интереса за Град; 
5) стара се о задовољењу потреба грађана у култури, образовању, здравственој и социјалној заштити, физичкој култури, информисању, занатству, туризму и угоститељству и заштити животне средине, 
6) извршава законе, друге прописе и опште акте Републике Српске чије извршење је поверено Граду, обезбеђује извршење прописа и општих аката Града, 
7) образује органе, организације и службе за потребе Града и уређује њихову организацију и пословање, 
8) обавља и друге послове утврђене законом и Статутом Града.

Органи Града су Скупштина Града, Извршни одбор Града и органи управе.

Скупштина Града има 70 одборника.

Скупштину Града до првих избора чине одборници бивше Скупштине општине Бања Лука.

Граду припадају приходи од пореза и других дажбина, утврђених законом, односно приходи који по закону припадају општини као и средства за обављање поверених послова од стране Републике.

Регулисање нивоа локалне самоуправе и начин остваривања прихода и посебних прихода Града уредиће се посебним прописом.

Конституисање Скупштине Града вршиће се у складу са Законом о избору посланика и одборника у року од 30 дана од дана ступања на снагу овог закона.

Скупштина Града донеће Статут Града у року од 30 дана од дана конституисања Скупштине Града.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02-573/97 
16. марта 1997. године

Председник 
Народне скупштине 
Др Драган Калинић, с. р.

Извори 
 „Службени гласник Републике Српске“, број 6/97

Г